b'\n_START_ARTICLE_\nCholame\n_START_PARAGRAPH_\nCholame on taajama (unincorporated community) San Luis Obispon piirikunnassa Kaliforniassa, Yhdysvalloissa. Se sijaitsee San Andreasin siirroksen l\xc3\xa4hell\xc3\xa4 351 metrin korkeudella merenpinnasta. Cholamen postinumero on 93461._NEWLINE_Cholame on tunnettu paikkana, jonka l\xc3\xa4hettyvill\xc3\xa4 James Dean kuoli auto-onnettomuudessa 30. syyskuuta 1955. Onnettomuuspaikka sijaitsee taajaman ulkopuolella valtateiden 46 ja 41 risteyksess\xc3\xa4 muutama kilometri koilliseen._NEWLINE_James Deanin kuoleman 50-vuotisp\xc3\xa4iv\xc3\xa4n\xc3\xa4 2005 Cholameen kokoontui satoja Deanin ihailijoita ja muita turisteja. Cholamessa on ravintola ja James Deanin kunniaksi pystytetty muistomerkki, joka paljastettiin 1977.'